
REFERAT
Privind participarea Consiliului Local în calitate de coorganizator la manifestarea „Ziua Portilor Deschise”, organizata de Federatia Asociatiilor de Locatari Timisoara- FALT
Federatia Asociatiilor de Locatari Timisoara- FALT a depus solicitarea nr SC2006- 000652/ 13.01.06 privind manifestarea „Ziua Portilor Deschise”,care va avea loc in perioada 4 mai 2006.                 

            Proiectul isi propune promovarea servicilor oferite de catre echipa BCC Timisoara- serviciu permanent in beneficiul cetăţenilor Municipiului Timişoara, promovarea parteneriatului dintre Federaţia Asociaţiilor de Locatari Timişoara şi Primăria Municipiului Timişoara si creşterea cu 10% a numărului de cereri adresate la BCC Timişoara in decurs de o lună. Proiectul doreşte să menţină nivelul crescut de transparenta a activităţilor din cadrul BCC Timişoara, dând posibilitatea cetăţenilor să vadă cum funcţionează  din interior instituţia. Cetăţenii oraşului vor fi invitaţi să cunoască întreaga echipă de proiect, activităţile pe care le desfăşoară fiecare membru în parte, precum şi importanţa fiecăruia în cadrul unei echipe care se bazează pe profesionalism şi colegialitate.
              Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 
1.000 RON, din cap.67.02. „Cultură, recreere şi religie” (67.02.50 Altele ).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

